EkBass/fiwiki-20250220-pages-articles huggingface dataset:
Toriumfluoridi

Toriumfluoridi tai torium(IV)fluoridi (ThF4) on torium- ja fluoridi-ionien muodostama epäorgaaninen ioniyhdiste. Toriumfluoridia ei esiinny vapaana luonnossa, vaan sitä saadaan monatsiitista ja muista toriummineraaleista. == Ominaisuudet == Toriumfluoridi on normaalioloissa kiinteää valkoista ainetta. Toisin kuin toriumkloridi, kidevedetön toriumfluoridi on huoneenlämpötilassa vain vähän hygroskooppista. Siitä tunnetaan kidevedettömän muodon lisäksi muutama hydraatti, mutta näiden tarkka rakenne ei poikkeuksellisesti ole selvillä. Muodostuvan kidevedellisen fluoridin arvellaan olevan oktahydraattia, joka kuivuessaan muuttuu ensin tetrahydraatiksi ja sitten dihydraatiksi. Toriumfluoridi liukenee vähäisissä määrin veteen; sen liukoisuus on paljon pienempi kuin harvinaisten maametallien fluoridien, jotka nekin ovat niukkaliukoisia. Toriumfluoridin monokliininen kiderakenne on samanlainen kuin zirkoniumfluoridilla ja hafniumfluoridilla ja sen avaruusryhmä on C2/c (hilavakiot a=1 304,9 pm, b=1 112,0 pm, c=853,8 pm). Toriumfluoridi reagoi ilman kosteuden kanssa yli 500 °C lämpötilassa muodostaen ThOF2-yhdisteen. Se reagoi alkalimetallien fluoridien kanssa muodostaen kompleksisia fluoridisuoloja, kuten KThF5 ja K2ThF6. Toriumin tavoin myös toriumfluoridi on radioaktiivista. Se on heikko alfasäteilijä. == Valmistus ja käyttö == Toriumfluoridia voidaan valmistaa antamalla toriummetallin tai toriumkarbidin reagoida suoraan fluorin kanssa, tai sitten vetyfluoridin reaktiolla muiden toriumin halidien, toriumin oksidien tai hydroksidien, tai toriumoksalaatin kanssa. Yhdistettä käytetään valmistettaessa puhdasta toriummetallia sekä korkean lämpötilan keraameissa ja joissakin optisissa pinnoitteissa. Toriumfluoridi on mahdollinen torium- ydinpolttoainekiertoa käyttävän sulasuolareaktorin polttoaine. == Lähteet == == Aiheesta muualla == *PubChem: Thorium tetrafluoride Luokka:Fluoridit Luokka:Toriumyhdisteet
Royal Astronomical Society

Royal Astronomical Society (RAS) on brittiläinen tähtitieteellinen järjestö. Järjestöön kuuluu yli 3 500 jäsentä, joista kolmasosa toimii ulkomailla. Järjestö perustettiin nimellä Astronomical Society 10. maaliskuuta 1820 ja sen ensimmäinen puheenjohtaja oli William Herschel. Järjestö sai kuninkaan valtakirjan Vilhelm IV:ltä vuonna 1831, jolloin sen nimeksi muuttui nykyinen Royal Astronomical Society. Myöhemmin järjestön puheenjohtajina ovat toimineet muun muassa Henry Thomas Colebrooke, Francis Baily, John Herschel, George Biddell Airy ja John Couch Adams. Järjestö on Kansainvälisen tähtitieteellisen unionin jäsen. Järjestön tilat sijaitsevat Burlington Housessa, Lontoossa. Sen läheisyydessä toimivat myös Royal Academy of Arts, Linnean Society ja Geological Society of London. == Julkaisut ja palkinnot == Järjestö julkaisee vertaisarvioitua tiedejulkaisua Monthly Notices of the Royal Astronomical Societya. Järjestö jakaa useita palkintoja ansioituneille tähtitieteilijöille. Vuodesta 1824 lähtien RAS on jakanut vuosittain Royal Astronomical Societyn kultamitalin. Palkinnon saajat ovat usein olleet tunnettuja ja merkittäviä tieteilijöitä, kuten Albert Einstein vuonna 1926 ja Stephen Hawking vuonna 1985. Järjestö jakaa myös Arthur Eddingtonin mukaan nimetyn Eddington-mitalin teoreettisen astrofysiikan tutkijoille. Palkinto on jaettu vuodesta 2013 lähtien vuosittain. == Katso myös == *Monthly Notices of the Royal Astronomical Society *Royal Astronomical Societyn kultamitali *Eddington- mitali == Lähteet == == Aiheesta muualla == * Järjestön kotisivut Luokka:Tähtitieteelliset yhdistykset Luokka:Brittiläiset järjestöt
John McQuilliam

John McQuilliam (s. 3. elokuuta 1962) on brittiläinen entinen Manorin Formula 1 -tallin tekninen johtaja. McQuilliam aloitti uransa Williamsilla vuonna 1986. Sen jälkeen hän työskenteli Arrowsilla, Jordanilla, Midlandilla ja Spykerilla. Maaliskuussa 2014 hän aloitti Marussialla suunnittelijana, ja 2016 hänet ylennettiin tallin tekniseksi johtajaksi. ==Lähteet== Luokka:Formula 1 -tallien työntekijät Luokka:Vuonna 1962 syntyneet Luokka:Elävät henkilöt Luokka:Brittiläiset henkilöt
GT8N

GT8N oli HKL:n vuosina 2007–2009 hankkima raitiovaunusarja. Sarja valmistettiin Saksassa 1962 ja 1964. HKL antoi sarjalle numeroinnin 161–166. Raitiovaunujen pituus oli 25,7 metriä, leveys 2,2 metriä ja paino 26 tonnia. Istumapaikkoja oli 55. Teho oli 2 x 120 kW. Raitiovaunut tuotiin Helsinkiin Variotramien jatkuvien korjausten aiheuttaman vaunupulan vuoksi. Sarja poistettiin käytöstä kesäliikenteen alkaessa 2015. Vaunu 166 säilytettiin Kulttuuriratikkana ja myytiin vuonna 2018 Łódźiin. == Lähteet == *Pieni raitiovaunukirja (ISBN 978-952-5805-43-7) == Viitteet == Luokka:Helsingin raitiotiekalusto
Ivar Aronsson

Ivar Mauritz Aronsson (24. maaliskuuta 1928 Romelanda – 6. helmikuuta 2017 Kungälv) oli ruotsalainen soutaja ja olympiamitalisti. Aronsson kuului Ruotsin perämiehellisessä nelosessa olympiahopeaa Melbournessa 1956 saavuttaneeseen miehistöön ja sijoittui samoissa kisoissa kahdeksikossa neljänneksi. Hän saavutti myös kaksi EM-hopeaa vuoden 1955 EM-kilpailuissahttp://www.sport- komplett.de/sport-komplett/sportarten/r/rudern/hst/68.htmlhttp://www.sport- komplett.de/sport-komplett/sportarten/r/rudern/hst/69.html.Ruotsin olympiakomiteaOlympics at Sports-Reference.com Aronsson kuoli Kungälvissä 88-vuotiaana 6. helmikuuta 2017. == Lähteet == * Profiili Ruotsin olympiakomitea * Ivar Aronsson Bio, Stats and Results Olympics at Sports- Reference.com === Viitteet === Luokka:Ruotsalaiset soutajat Luokka:Ruotsalaiset olympiamitalistit Luokka:Vuonna 1928 syntyneet Luokka:Vuonna 2017 kuolleet
Robert Mayer

Robert Mayer (s. 9. lokakuuta 1989 Havířov, Tšekki) on tšekkiläis- sveitsiläinen jääkiekkomaalivahti, joka edustaa Sveitsin liigassa pelaavaa HC Davosia. ==Lähteet== * Luokka:Sveitsiläiset jääkiekkomaalivahdit Luokka:Vuonna 1989 syntyneet Luokka:Elävät henkilöt
RM 1

RM 1/ VTS oli HKL:n raitiovaunusarja. Valmet, Tampella ja Strömberg valmistivat 44 kappaletta näitä numeroilla 331-375 olleita raitiovaunuja vuosina 1955–1956. Istumapaikkoja sarjan vaunuissa oli 29. Pituus oli 13,5 metriä, leveys 2,3 metriä ja paino 20 tonnia. Teho oli 300 V/50 kW. Viimeiset RM 1-vaunut poistuivat liikenteestä vuonna 1987. == Lähteet == * Pieni raitiovaunukirja (ISBN 978-952-5805-43-7) == Aiheesta muualla == Luokka:Helsingin raitiotiekalusto
Nicoll Highwayn metroasema

Nicoll Highway on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC1 Dhoby Ghaut 5:48 6:15 23:57 CC29 HarbourFront 5:45 6:12 22:56 CC26 Pasir Panjang – – 23:26 CC23 one-north – – 23:42 CC17 Caldecott – – 0:10 CC11 Tai Seng – – 0:17 CC6 Stadium 6:07 6:30 0:01 CE2 Marina Bay 6:12 6:33 23:46 == Lähteet == == Aiheesta muualla == * Nicoll Highwayn metroasema Singaporen liikennelaitoksen sivuilla Luokka:Mass Rapid Transitin asemat
Spodoptera exempta

Spodoptera exempta eli afrikkalainen armeijamato on yökkösten heimoon kuuluva perhoslaji, jota esiintyy luontaisesti Saharan eteläpuolisessa Afrikassa. Lajin toukat ovat merkittäviä viljelykasvien tuholaisia. ”Armeijamato”-nimitys tulee toukkien tavasta ”marssia” suurina laumoina etsimässä ruokaa. Toukat käyttävät ravintonaan pääasiassa heinä- ja sarakasveja ja aiheuttavat massaesiintyminä pahoja tuhoja viljakasveille sekä maissi- ja sokeriruokoviljelmille. Vuodesta 2016 alkaen Afrikkaan on levinnyt myös lähisukuinen eteläamerikkalainen yökköslaji Spodoptera frugiperda, jonka massaesiintymät muodostavat merkittävän uhan Afrikan ruokaturvalle. (Arkistolinkki) == Lähteet == == Aiheesta muualla == * ITIS: Spodoptera exempta * Insect Pests of Cereals in Ethiopia: Spodoptera exempta * Food and Agriculture Organization of the United Nations (FAO), TECA – technologies and practices for small agricultural producers: Biological control of armyworm (Spodoptera Exempta), Tanzania Luokka:Yökköset Luokka:Kasvien tuhohyönteiset
Aage Birch

Aage Birch (23. syyskuuta 1926 Søllerød – 13. helmikuuta 2017) oli tanskalainen purjehtija ja olympiamitalisti. Birch saavutti Louhi-venetyypin olympiahopeaa Méxicossa 1968. Hän kilpaili myös Helsingin 1952 ja Rooman 1960 kesäolympialaisissa.Olympics at Sports-Reference.com Birch kuoli 90-vuotiaana 13. helmikuuta 2017.http://sejlsport.dk/nyt/2017/02/doedsfald-drage-legende- og-ol-soelvvinder-aage-birch == Lähteet == * Aage Birch Bio, Stats and Results Olympics at Sports-Reference.com === Viitteet === Luokka:Tanskalaiset kilpapurjehtijat Luokka:Tanskalaiset olympiamitalistit Luokka:Vuonna 1926 syntyneet Luokka:Vuonna 2017 kuolleet
Savero

Savero on Kouvolan Anjalankoskella sijaitseva kylä. Savero kuului Sippolan kuntaan vuoteen 1974 ja Anjalankosken kaupunkiin vuosina 1975-2008. Kylä sijaitsee entisen Sippolan kunnan pohjoisosassa lähellä Valkealan rajaa, Utin kylän eteläpuolella. Kylässä sijaitsee entinen Saveron lasitehdas. == Aiheesta muualla == *Savero.fi Luokka:Sippolan kylät
Karel Vejmelka

Karel Vejmelka (s. 25. toukokuuta 1996 Třebíč, Tšekki) on tšekkiläinen jääkiekkomaalivahti, joka edustaa NHL:ssä pelaavaa Utah Hockey Clubia. Nashville Predators varasi hänet NHL:ään viidennellä kierroksella vuoden 2015 varaustilaisuudessa. Isokokoisen Vejmelkan vahvuuksiin kuuluvat nopeus ja pelisilmä. ==Lähteet== Luokka:Tšekkiläiset jääkiekkomaalivahdit Luokka:Utah Hockey Clubin pelaajat Luokka:Nashville Predatorsin varaamat pelaajat Luokka:Vuonna 1996 syntyneet Luokka:Elävät henkilöt
Dominik Furch

Dominik Furch (s. 19. huhtikuuta 1990 Praha, Tšekkoslovakia) on tšekkiläinen jääkiekkomaalivahti. Maajoukkueessa Furch on edustanut Tšekkiä vuoden 2016 maailmanmestaruuskilpailuissa. ==Lähteet== Luokka:Tšekkiläiset jääkiekkomaalivahdit Luokka:Vuonna 1990 syntyneet Luokka:Elävät henkilöt
Dick Scobee

Francis Richard "Dick" Scobee (19. toukokuuta 1939 Cle Elum, Washington – 28. tammikuuta 1986 Cape Canaveral, Florida) oli yhdysvaltalainen astronautti. Scobee sai surmansa avaruussukkula Challengerin räjähdyksessä tammikuussa 1986. Hänen oli määrä toimia lennon komentajana, mutta sukkula tuhoutui 73 sekuntia laukaisunsa jälkeen. Scobeelta jäivät jälkeen vaimo June ja kaksi lasta. == Lähteet == Luokka:Yhdysvaltalaiset avaruuslentäjät Luokka:Lento- onnettomuudessa kuolleet Luokka:Vuonna 1939 syntyneet Luokka:Vuonna 1986 kuolleet
Grenoblen raitiotieliikenne

Grenoblen raitiotieliikenne on raitiotiejärjestelmä, jota käytetään Grenoblen alueella. == Historia == Grenoblen ensimmäinen raitiotielinja avattiin vuonna 1894. Linjastoja laajennettiin ahkerasti ja vuoteen 1927 mennessä rataverkko oli 103 kilometrin laajuinen. Toinen maailmansota vaikeutti raitiotien liikenöintiä ja ajoittain liikennöinti oli kokonaan pysähdyksissä. Sodan jälkeen linjoja alettiin korvata linja-autoilla ja raitiotie lakkautettiin vuonna 1952. Raitiotie nousi keskustelunaiheeksi jälleen 1980-luvun alussa ja rakennustyöt aloitettiin vuosikymmenen aikana. Ensimmäinen uusi raitiotielinja aloittikin toimintansa 1987. Kolme vuotta tämän jälkeen avattiin raitiotien toinen linja. Seuraavan kerran raitiotieverkkoa laajennettiin 2000-luvulla, jolloin avattiin linjat C sekä D. Lisäksi 2010-luvulla avattiin linja E. == Lähteet == == Aiheesta muualla == *Viralliset kotisivut Raitiotieliikenne Luokka:Ranskan raitiotieliikenne
Markus Korkiakoski

Markus Korkiakoski (s. 4. maaliskuuta 1992 Yli-Ii) on suomalainen jääkiekkoilija, joka pelaa jääkiekkojoukkue HC Litomeriecessä. Luokka:Suomalaiset jääkiekkoilijat Luokka:Vuonna 1992 syntyneet Luokka:Elävät henkilöt
MLS-kausi 2017

MLS-kausi 2017 oli Yhdysvaltain ja Kanadan jalkapallon korkeimman sarjatason, Major League Soccerin, 22. kausi. Runkosarja alkoi 3. maaliskuuta 2017 ja se päättyi 22. lokakuuta 2017. MLS Cupin pudotuspelit alkoivat 25. lokakuuta, ja kausi päättyi MLS Cup -mestaruusotteluun 9. joulukuuta 2017. Sarjaan liittyi kaudeksi 2017 kaksi uuttaa seuraa, Atlanta United ja Minnesota United. Seattle Sounders lähti kauteen puolustavana mestarina. ==Joukkueet== Joukkue Päävalmentaja Kapteeni Pääsponsori Atlanta United American Family Insurance Chicago Fire Valspar Colorado Rapids Transamerica Columbus Crew Acura D.C. United Leidos FC Dallas AdvoCare Houston Dynamo BHP Billiton LA Galaxy Herbalife Minnesota United Target Montreal Impact Bank of Montreal New England Revolution UnitedHealthcare New York City Etihad Airways New York Red Bulls Red Bull Orlando City Orlando Health Philadelphia Union Bimbo Bakeries USA Portland Timbers Alaska Airlines Real Salt Lake Jeff Cassar LifeVantage San Jose Earthquakes Sutter Health Seattle Sounders Xbox Sporting Kansas City Ivy Funds Toronto FC Bank of Montreal Vancouver Whitecaps Bell Canada ==Runkosarja== ===Konferenssitaulukot=== ====Itäinen konferenssi==== ====Läntinen konferenssi==== ===Kokonaistaulukko=== Valintamenetelmät CONCACAF Champions Leagueen Neljä yhdysvaltalaista joukkuetta etenee CONCACAF Champions Leaguen kaudelle 2018–2019: #MLS Cupin kauden 2017 voittaja; #MLS Supporters’ Shieldin kauden 2017 voittaja; #Runkosarjan konferenssimestari, joka ei voittanut Supporters’ Shieldiä; #Lamar Hunt U.S. Open Cupin kauden 2017 voittaja. Kaikki voittajat etenee 2. vaiheeseen neljän meksikolaisen karsijan kanssa. Jos joku joukkue karsiutuu monella menetelmällä tai jos kanadalainen joukkue pääsee joillekin MLS:lle varatuista paikoista, seuraavaksi paras yhdysvaltalainen joukkue kokonaistaulukossa ottaa sen paikan. Yksi kanadalainen joukkue etenee Champions Leagueen (HUOM: kanadalaiset joukkueet eivät voi karsia MLS:n kautta): # Canadian Championshipin kauden 2017 voittaja Joukkue etenee 2. vaiheeseen kolmen karibialaisen karsijan, kahden elsalvadorilaisen karsijan, ja yhden belizeläisen sekä yhden nicaragualaisen karsijan kanssa. Luokka:MLS-kaudet Luokka:Jalkapallosarjojen kausi 2016–2017/2017
Michael J. Smith

Michael John Smith (30. huhtikuuta 1945 Beaufort, Pohjois-Carolina – 28. tammikuuta 1986 Cape Canaveral, Florida) oli yhdysvaltalainen astronautti. Smith sai surmansa avaruussukkula Challengerin räjähdyksessä tammikuussa 1986. Smithin oli määrä toimia lentäjänä kyseisellä lennolla ja se olisi ollut hänen ensimmäinen avaruuslentonsa, mutta sukkula tuhoutui pian laukaisunsa jälkeen. Smith syntyi Beaufortissa Pohjois-Carolinassa. Hän valmistui Beaufortin lukiosta vuonna 1963 ja suoritti kandidaatin tutkinnon Yhdysvaltain laivastoakatemiassa vuonna 1967. == Lähteet== Luokka:Yhdysvaltalaiset avaruuslentäjät Luokka:Lento-onnettomuudessa kuolleet Luokka:Vuonna 1945 syntyneet Luokka:Vuonna 1986 kuolleet
Les Ailes de la colombe

Les Ailes de la colombe (kansainvälisesti The Wings of the Dove) on vuonna 1981 ensi-iltansa saanut Benoît Jacquotin ohjaama ja käsikirjoittama ranskalainen romanttinen draamaelokuva, jonka pääosissa ovat Isabelle Huppert, Dominique Sanda ja Michele Placido. Elokuva perustuu löyhästi Henry Jamesin romaaniin The Wings of the Dove (1902), jonka pohjalta Benoît Jacquot ja Florence Delay sovittivat elokuvan käsikirjoituksen. Les Ailes de la colomben tuottajana oli Maurice Bernart. Les Ailes de la colombe sai ensi-iltansa Ranskassa 6. toukokuuta 1981 ja oli Gaumontin teatterilevittämä. Elokuva keräsi Ranskassa teatterikierroksensa aikana 288 700 katsojaa. == Juoni == Les Ailes de la colombe sijoittuu Venetsiaan. Prostituoitu Catherine Croy (Dominique Sanda) järjestää rakastajansa Sandron (Michele Placido) avioliittoon kuolevan miljonäärin, Marien (Isabelle Huppert), kanssa, jotta rakastavaiset saavat varastettua Marien jättiperinnön itselleen. == Näyttelijät == == Lähteet == == Aiheesta muualla == * * * Les Ailes de la colombe AlloCinéssä * Les Ailes de la colombe UniFrancessa Luokka:Vuoden 1981 ranskalaiset elokuvat Luokka:Ranskalaiset romanttiset draamaelokuvat Luokka:Ranskalaiset romaaneihin perustuvat elokuvat
Tönttölä (Hevaa)

Tönttölä () on entinen kylä Leningradin alueen Lomonosovin piirin Lepäsin kunnassa Venäjällä. Se sijaitsi Hevaanjoen varrella noin viisi kilometriä Hevaan kylästä itään. Peter von Köppenin mukaan vuonna 1848 Tönttölässä asui 100 inkerikkoa, jotka kuuluivat Hevaan ortodoksiseen seurakuntaan. Vuonna 1862 kylässä oli 23 taloa ja 112 asukasta . Paikalliset talonpojat olivat tilanomistajan maaorjia. Vuonna 1905 Tönttölä kuului Hevaan volostiin ja kyläkuntaan Pietarin kuvernementin Pietarhovin kihlakunnassa. Tönttölästä oli kotoisin Volmari Porkan vuonna 1883 tapaama runonlaulaja Olgoi. Kylässä vuonna 1861 käynyt runonkerääjä Oskar Groundstroem on jättänyt siitä värikkään kuvauksen: ”Tönttölän inkeroiskylä on rikas noita-akoista, mies- ja naislaulajista, muuten ylen köyhä ja kurja; kunnollista tupaa ei löydy koko kylästä. Mahdollisesti on kurjuuden syynä paloviina, jota täällä ylenmäärin juodaan. Kansa on raakaa, epäsiistiä, taikauskoista. Riitaa, kauheita kirouksia, juorua ja panettelua kuulee täällä yhtä mittaa.” Neuvostoaikana Tönttölä kuului aluksi Huurolan (ven. Šiškino), vuodesta 1928 lähtien Hevaan ja vuodesta 1960 Uustian kyläneuvostoon. Vuonna 1928 kylässä oli 159 asukasta. Tönttölä tuhoutui toisessa maailmansodassa, ja vuonna 1965 siellä oli vain kaksi asukasta. Vuoden 1973 kyläluettelossa Tönttölää ei enää mainita. Nykyään sen paikalla on toisen maailmansodan muistomerkki. ==Lähteet== Luokka:Kaprion kylät Luokka:Lomonosovin piiri
Bandyliigakausi 2016–2017

Jääpallon Suomen mestaruus kaudella 2016-2017 ratkaistiin yhdeksän joukkueen runkosarjan jälkeen kahdeksan parhaan joukkueen pudotuspeleillä. Kahdeksan vuoden tauon jälkeen WP-35 Varkaudesta oli myös mukana pudotuspeleissä. Loppuottelu pelattiin runkosarjan voittajan Porvoon Akilleksen kotikentällä. Kuten edellisenä vuonna, nytkin jouduttiin auringonpaisteen kanssa ongelmiin. Tällä kertaa ottelun aloitusaikaa lykättiin tunnilla klo 17:stä klo 18:aan. Akilles otti ottelussa ensimmäisellä puoliajalla selvän 3-1 johdon. Käännekohdaksi muodostui ensimmäisen puoliajan lopulla Akilleksen saama rangaistuslyönti. Veiterän maalivahti Topi Peuhkuri torjui Petteri Lampisen vedon. Toinen puoliaika oli sitten Veiterän, joka teki peräti neljä maalia voittaen numeroin 5-3. Runkosarjan viitonen Lappeenrannan Veiterä saavutti näin jääpallon Suomen mestaruuden 37 vuoden tauon jälkeen. Edellinen oli tullut keväällä 1980. Joukkue Kotikaupunki Kotikenttä Perustettu Päävalmentaja Akilles Porvoo Pallokenttä 1902 Tomi Gröhn / Pertti Koponen Botnia-69 Helsinki Oulunkylän tekojäärata 1969 Esa Määttä HIFK Helsinki Brahenkenttä 1897 Juha Laitinen / Jari Hyttinen / Tomi Niemikorpi JPS Jyväskylä Nisulan monttu 1962 Esko Tammilehto / Sami Kalaja / Ari Koponen Kampparit Mikkeli Hänninhauta 1972 Antero Levänen / Olli Manninen Narukerä Pori Porin tekojäärata 1965 Heikki Hyvönen OLS Oulu Pakkalan kenttä 1880 Jouko Kämäräinen WP-35 Varkaus Kämäri 1935 Jouni Nissinen / Ilkka Hoffrén / Jari Tolvanen Veiterä Lappeenranta Kisapuiston tekojäärata 1950 Aleksei Nikišov ==Runkosarja== == Puolivälierät == == Välierät == == Pronssiottelu == == Loppuottelu == ==Suomen mestarit== Veiterän joukkue 2016-2017: Topi Peuhkuri (mv), Miika Kontra (mv), Antti-Juuso Ropo, Santtu Nurmi, Johan Segerman, Kristian Laibert, Joonas Ylä-Outinen, Emil Segerman, Ville Hatara, Tomi Hauska, Juuso Kärmeniemi, Janne Hauska, Valtteri Hauska, Emil Fedorov, Tero Liimatainen, Tuukka Loikkanen, Aleksi Seppänen, Ere Verhelä Taustajoukot: valmentajat: Aleksei Nikišov huoltaja: Tommi Huipero, joukkueenjohtajat: Ilkka Hauska, Lauri Segerman == Parhaat maalintekijät - runkosarja == Sija Pelaaja Joukkue Maalit 1\. Sami Laakkonen Akilles 32 2\. Tomi Mustonen Narukerä 30 3\. Jimi Heinonen Botnia 25 3\. Janne Hauska Veiterä 25 5\. Tero Määttälä Botnia 24 5\. Juho Liukkonen Kampparit 24 7\. Tero Liimatainen Veiterä 18 7\. Rasmus Lindqvist Akilles 18 9\. Aku Ojanen HIFK 17 10\. Santeri Laitinen Kampparit 17 10\. Emil Fedorov Veiterä 16 10\. Denis Sadakov Akilles 16 ==Lähteet== * ===Viitteet=== Luokka:Bandyliiga Luokka:Vuoden 2016 jääpallo Luokka:Vuoden 2017 jääpallo
Rod Nelson

Rod Nelson (s. 29. elokuuta 1961)WilliamsF1.com on brittiläinen Williamsin Formula 1 -tallin insinööri. Nelson aloitti uransa Arrowsilla vuonna 1990, jonka jälkeen hän siirtyi Simtekille vuonna 1993. Vuonna 1997 Nelson siirtyi Benettonille toimien Alexander Wurzin kisainsinöörinä.Nelson to join Williams Kausilla 2005–2006 hän toimi Renaultilla Fernando Alonson kisainsinöörinä. Vuonna 2007 Nelson siirtyi Williamsin pääinsinööriksi.Nelson Williams-tallin pääinsinööriksi == Lähteet == == Aiheesta muualla == * Linkedin Luokka:Formula 1 -tallien työntekijät Luokka:Brittiläiset insinöörit Luokka:Vuonna 1961 syntyneet Luokka:Elävät henkilöt
Viljami Ventola

Matti Viljami Ventola (1884 – 10. lokakuuta 1924) oli suomalainen kääntäjä ja kirjankustantaja,Kirjasampo : Viljami Ventola joka omisti Kotkassa toimineen Kustannusyhtiö Osmon. == Toimitustöitä == * Helsingin sos.dem. nuorisoseura : 20-vuotis-albumi 1899-1919 ; toim. Emil Lindahl, Kusti Saarijärvi, Viljami Ventola. Suomen sos.-dem. nuorisoliitto, Turku 1919 (Teos digitaalisessa muodossa, Työväenliikkeen kirjasto, Digitaalinen arkisto (Helda)) == Suomennoksia == * C. A. Görner : Onnellinen perheenisä : kolminäytöksinen huvinäytelmä ; mukaillen suomentanut Viljami Ventola. Helsingin sosialidemokraattinen Nuorisoseura 1914 (Näytelmän ohjelmajuliste, Helsingin Kaupunginmuseo) * Malva : kertomus ; kirjoittanut Maksim Gorki ; suomentanut Viljami Ventola. Suomen sos.-dem. nuorisoliitto, Helsinki 1919 * Jack London : Yön lapsi. Suomi, Helsinki 1922 (Teos Project Gutenbergissä) * H. Courths- Mahler : Taiteilijaverta. Suomi, Helsinki 1922 == Lähteet == * Fennica === Viitteet === Luokka:Suomentajat Luokka:Suomalaiset kustantajat Luokka:Vuonna 1884 syntyneet Luokka:Vuonna 1924 kuolleet
Monet joet ylitän

__NOTOC__ Monet joet ylitän on lahtelaisen rockyhtye Amuletin albumi, joka julkaistiin vuonna 1988. == Kappaleet == === A-puoli === # # # # # # === B-puoli === # * # # # # # == Kokoonpano == * Teddy Sormunen – laulu, basso * Heikki ”Mickey” Hiiri – kitara * Wally Heinomaa – kitara, laulu * Pekka ”Rocket” Sormunen – rummut, laulu * Kari Könönen – kosketinsoittimet, laulu * Hannu Helminen – kitara == Lähteet == * Monet joet ylitän kansalliskirjasto.finna.fi -sivustolla Luokka:Vuoden 1988 albumit Luokka:Amuletin albumit
Sami Sihvo

Sami Seppo Ilmari Sihvo (s. 13. joulukuuta 1932 Käkisalmi) on suomalainen kenraalimajuri evp. Sihvon isä oli kenraali Jussi Sihvo ja äiti Martta Ryynänen. Sihvon puoliso vuodesta 1963 on Marja-Liisa Toivonen. Myös Sihvon vanhempi veli Aarno (1922–1991) oli kenraali. Sihvo tuli ylioppilaaksi Kannaksen yhteislyseosta 1951, Kadettikoulusta hän valmistui 1954 ja Sotakorkeakoulusta 1969. Hän opiskeli myös Ranskassa 1950- ja 1960-luvuilla. Sihvo toimi nuorempana upseerina Hämeen ratsurykmentissä 1954–1959 ja opetusupseerina ja linjanjohtajana Panssarikoulussa 1959. Pääesikunnan ulkomaanosaston toimistoupseeri Sihvo oli 1960–1962, Laskuvarjojääkärikoulun koulutusupseeri ja komppanianpäällikkö 1962–1965 ja Pääesikunnan järjestelyosaston toimistoesiupseeri 1967–1968. Pataljoonaupseerina Kymen jääkäripataljoonassa Sihvo toimi 1969–1970, Pääesikunnan tiedusteluosaston toimistoesiupseerina 1971, tasavallan presidentin 2. adjutanttina 1972–1976, sotilasasiamiehenä Pariisissa 1976–1981 ja Kadettikoulun johtajana 1981–1988. Toimittuaan erityistehtävissä 1988 hänestä tuli samana vuonna Etelä-Suomen sotilasläänin esikunnan päällikkö ja vuodesta 1990 Helsingin sotilaspiirin päällikkö vuoteen 1993 saakka, jolloin hän erosi vakinaisesta palveluksesta. Sihvo ylennettiin vänrikiksi 1952, luutnantiksi 1955, yliluutnantiksi 1958, kapteeniksi 1961, majuriksi 1967, everstiluutnantiksi 1973, everstiksi 1979 ja kenraalimajuriksi 1992. ==Lähteet== Luokka:Suomalaiset kenraalit Luokka: Vuonna 1932 syntyneet Luokka: Elävät henkilöt
Kadokawa Dwango

Kadokawa Dwango Corporation () on japanilainen konserni, joka on syntynyt Kadokawa-yhtiön ja Dwango-yhtiön fuusiossa. Ryhmittymässä on useita Kadokawa- nimeä käyttäviä julkaisuyhtiöitä ja ryhmittymässä on anime-elokuvia, manga- sarjakuvia ja videopelejä julkaisevia yhtiöitä. == Historia == Kadokawa Shoten perustettiin vuonna 1945. Vuonna 2003 perustettiin Kadokawa Holdings, joka vaihtoi nimeksi Kadokawa Group Holdings vuonna 2006. Vuonna 2010 yhtiö aloitti yhteistön Dwangon kanssa ja vuonna 2013 Kadokawa Group Holdings vaihtoi nimeksi Kadokawa Corporation. Kadokawan ja Dwangon yhteenliittyminen valmistui vuonna 2014. Nimeksi vaihdettiin Kadokawa Kabushiki-kaisha lokakuussa 2015, mutta englanninkielisenä nimeä säilyi Kadokawa Dwango Corporation. Toukokuussa 2016 yhtiö hankki Yen Pressin. Heinäkuussa 2024 Kadokawa hankki anime-studio Doga Kobon. Joulukuussa 2024 kerrottiin, että Sony ostaa enemmistön Kadokawan osakkeista. Kaupan odotetaan valmistuvan 7. tammikuuta 2025. Kaupan jälkeen Sony omistaa kymmenen prosenttia yhtiön osakkeista. Sony oli kiinnostunut aluksi vain videopelien kehityksestä, mutta Kadokawa ilmaisi että on ostettava koko yhtiö tai ei lainkaan. == Konsernin yhtiöitä == Dwangon kautta Niwango- yhtiön Niconico-videopalvelu kuuluu konsernin tuotteisiin. Ryhmittymän yhtiöitä: * Dwango ** Spike Chunsoft ** Niwango * Kadokawa Corporation ** Acquire ** ASCII Media Works ** Enterbrain ** From Software ** Glovision ** Kadokawa Daiei Studio ** Kadokawa Games ** Kadokawa Magazines ** Kadokawa Pictures ** Kadokawa Shoten *** Fujimi Shobo *** Kadokawa Digix *** Kadokawa Gakugei Shuppan Publishing ** Media Factory == Lähteet ==
Sions Sånger och Psalmer

Sions Sånger och Psalmer on Ruotsin vanhoillislestadiolaisten keskusyhdistyksen SFC:n (Sveriges Fridsföreningars Centralorganisation) julkaisema laulukirja. Kirja sisältää 96 laulua. Vuonna 2011 SFC julkaisi laulukirjan digitaalisena. http://itunes.apple.com/fi/app/id440188149?mt=8# ;Painetyt laitokset *Ett urval av psalmer och Sions sånger, SFC 1987. *Sions sånger : Psalmer, SFC 1991. ISBN 91-971625-0-7 ==Lähteet== Luokka:Laulukirjat Luokka:Vanhoillislestadiolaisuus
Anvia

Anvia oli Elisa Oyj:n brändi, jonka Elisa hankki kesällä 2016 Anvia Oyj:n (nyk. Viria Oyj) kanssa tehdyllä yritysjärjestelyllä. Tällöin Anvia-konserniin kuuluneet Anvia Telecom Oy, Anvia IT-palvelut Oy, Anvia Hosting Oy, Anvia TV Oy ja Watson Nordic Oy siirtyivät Elisaan. Näistä Anvia Hosting Oy ja Anvia IT-Palvelut Oy on lakkautettu heinäkuussa 2017 ja Anvia Telecom on sulautettu Elisa Oyj:hin elokuussa 2017. Yritysjärjestelyssä myyjänä toiminut Anvia Oyj vaihtoi nimensä Viria Oyj:ksi tammikuussa 2017. == Lähteet == == Aiheesta muualla == * Yhtiön historiaa Pörssitiedossa Luokka:Maksu-tv Luokka:Entiset suomalaiset laajakaistaoperaattorit Luokka:Entiset suomalaiset Internet- palveluntarjoajat Luokka:Entiset suomalaiset tietoliikenneyhtiöt Luokka:Entiset suomalaiset televisioyhtiöt Luokka:Elisa
Kajkaavi

Kajkaavi (substantiivi kajkaaviksi: kajkavščina; štokaaviksi adjektiivi: kajkavski, substantiivi: kajkavica tai kajkavština) on kroatian kielen murre, jota puhutaan pääasiassa Keski-Kroatiassa, Gorski Kotarin alueella ja Pohjois- Istriassa. Jo kauan on kiistelty, onko kajkaavi serbokroaatin murre vai täysin oma kieli, sillä se on vain osittain ymmärrettävää muiden kroatian murteiden puhujille ja sillä on enemmän yhtäläisyyksiä slovenian (erityisesti Prekmurjen murteen) kanssa ääntämyksen ja sanaston kannalta. Monet merkittävät kroatialaiset kielitieteilijät pitävät kajkaavia omana kielenään, jolla on omat vakiintuneet murteensa ja dokumentoitua kirjallisuutta. Kroatialainen kielitieteilijä Stjepan Ivšić on käyttänyt todisteena kajkaavinkielistä sanastoa ja korostusta, joka poikkeaa merkittävästi standardikroatiasta. Joka tapauksessa kielitieteilijöiden välillä on yksimielisyys siitä, että kajkaavi ei kuulu samaan murreryhmään štokaavin ja serbokroaatin kanssa ja että se on läheisempää sukua slovenian kielelle, jonka kanssa se jakaa huomattavan määrän sanastoa. Kajkaavilla on alhainen keskinäinen ymmärrettävyys štokaavin murteen kanssa, johon kroatian kirjakieli perustuu. Kielitieteilijä Josip Silić, yksi tärkeimmistä tekijöistä kroatian kielen standardisoinnissa, tunnustaa myös kajkaavin omaksi kielekseen, joilla on eri morfologia, syntaksi ja fonologia kuin virallisella kroatian kielellä.Silić, Josip (1998), Hrvatski standardni jezik i hrvatska narječja, Kolo. 8, 4, p. 425-430. Vuodesta 2015 alkaen, historiallisella kajkaavin kielellä on erillinen ISO 639-3 – koodi - kjv. Eräät järjestöt yrittävät jatkuvasti laajentaa kielen tunnustamista ja statusta, joka on toistaiseksi johtanut valinnaisten oppiaineiden opetukseen kajkaaviksi joissakin osissa Kroatiaa sekä edellä mainitun ISO-koodin luomiseen. Termi kajkaavi johtuu kielen kysyvästä pronominista kaj (mitä, mikä). Muut tärkeimmät kroatian murteet saavat myös nimensä kielten kysymyspronomineista. Pronominit ovat kuitenkin vain yleisiä viitteitä eivätkä ne toimi kunkin murteen todellisina tunnisteina. Jotkin kajkaavin murteet käyttävät kysymyspronominina sanaa ča, jota yleensä käytetään čakaavin murteessa. Näissä murteissa nimessä esiintyvä pronomini on yleensä käytetyin kyseisessä murteessa. Pohjois-Kroatian ulkopuolella murretta puhutaan myös Itävallan Burgenlandissa ja useiden eksklaavien alueella Unkarissa pitkin Itävallan ja Kroatian rajaa, sekä Romaniassa. Vaikka kajkaavin puhujat ovat pääasiassa kroaatteja ja kajkaavia pidetään serbokroaatin murteena, sen lähin sukulainen on kuitenkin sloveenin kieli. Kajkaavi on osa murrejatkumoa, jossa ovat myös sloveeni ja čakaavi. ==Lähteet== == Aiheesta muualla == Luokka:Murteet Luokka:Kroatian kielet
Soul Calibur (pelisarja)

Soul Calibur (myös Soulcalibur) on Bandai Namcon julkaisema taistelupelien sarja, joka sai alkunsa vuonna 1995. Pelien kehittäjä on Bandai Namcon sisäinen tiimi Project Soul. Pelit ovat taistelupelejä, joissa hahmot käyttävät erilaisia aseita. Pelien tarina edustaa historiallista fantasiaa, ja sen keskiössä on pahuuden miekka nimeltä Soul Edge, ja miekka joka pystyy vastustamaan tätä pahuutta, Soul Calibur. Sarjan pelejä pelataan kilpailullisesti elektronisessa urheilussa. == Pelit == * Soul Blade (Japanissa Soul Edge) (1995) * Soul Calibur (1998) * Soul Calibur II (2002) * Soul Calibur III (2006) * Soul Calibur IV (2008) * Soul Calibur Legends * Soul Calibur V (2012) * Soulcalibur VI (2018) == Lähteet == == Aiheesta muualla == * Pelisarja MobyGamesissä *
Arvo Airio

Arvo Airio oli Kustannusosakeyhtiö Kirjan käännöskirjallisuudessa eräille julkaisuilleen käyttämä kustantajan nimimerkki.Simo Pakarinen, Suomalainen kirjallisuus 1921-1923 : aakkosellinen ja aineenmukainen luettelo, Suomalaisen kirjallisuuden seura, Helsinki, 1924Kirjasampo : Arvo Airio == Suomennoksia == * Jules Hetzel : Marusja eli sankarityttönen Ukrainasta ; Marko Wovtshokin (Maria Aleksandrowna Markovitsh) ukrainalaisesta legendasta mukaillut P. J. Stahl ; ranskan kielestä suomentanut Arvo Airio. Kustannus Oy Kirja, Helsinki 1914, 2. painos 1924 * Jules Verne : Matkustus maan keskipisteeseen. Kirja, Helsinki 1917, 2. painos 1928 * Totuus Rasputinista ; kirjoittanut kreivitär Radziwill ; suomentanut Arvo Airio. Kirja, Helsinki 1917 * Mayne Reid : Valkoinen hevonen : seikkailuja Meksikossa. Kirja, Helsinki 1917, 2. painos WSOY 1921, 3. painos 1941, uud. ja lyh. suomennos WSOY 1964 (alkuteos War path) * Kreivi Paul Vassili: Keisarihovista kulissien takaa; suomentanut Arvo Airio. Kirja, Helsinki 1917 == Lähteet == * Fennica === Viitteet === Luokka:Kustantajat Luokka:Suomentajat
Soul Calibur V

Soul Calibur V on Namco Bandai Gamesin Soul Calibur-taistelupelisarjaan kuuluva peli, joka on julkaistu vuonna 2012 PlayStation 3 ja Xbox 360 -konsoleille. Pelillä pelataan elektronisen urheilun kilpailuja (eSports). == Katso myös == * Major League Gaming == Lähteet == Luokka:Soul Calibur Luokka:Elektronisen urheilun pelit
Henrik Klemetsen Holm

Henrik Klemetsen Holm (s. 9. kesäkuuta 1990 Fredrikstad) on norjalainen jääkiekkoilija, jonka pelipaikka on maalivahti. Hän edustaa Norjan GET- ligaenissa pelaavaa Stavanger Oilersia. Nuorten sarjoissa hän pelasi Lillehammerissa ja Stjernenissä. Hän on pelannut myös Norjan maajoukkueissa (U19, U20 ja miesten maajoukkue) MM-kilpailuissa. == Lähteet == Luokka:Norjalaiset jääkiekkomaalivahdit Luokka:Vuonna 1990 syntyneet Luokka:Elävät henkilöt
Gorski kotar

Gorski kotar ([ɡǒrskiː kôtaːr]; suomeksi Vuorialue) on vuoristoinen alue Kroatiassa Karlovacin ja Rijekan välissä. Koska 63 % alueen pinta-alasta on metsää, sitä kutsutaan kansan keskuudessa Kroatian vihreiksi keukoiksi tai Kroatian Sveitsiksi. Alueen läpi kulkee Eurooppatie E65, joka yhdistää Budapestin ja Zagrebin Adrianmeren rannikolla sijaitsevaan Rijekaan. == Maantiede == Alue on jaettu Primorje-Gorski kotarin ja Karlovacin piirikuntien kesken. Suurin osa alueesta sijaitsee Primorje-Gorski kotarin piirikunnassa, mukaan lukien alueen suurimmat asutuskeskukset Delnice, Čabar, Vrbovsko, ja kunnat Mrkopalj, Ravna Gora, Skrad, Brod na Kupi, Fužine ja Lokve. Siinä osassa, joka kuuluu Karlovacin piirikuntaan, sijaitsee Bosiljevo ja osa Ogulinin kaupungista. Delnice on 4 454 asukkaallaan alueen suurin kaupunki ja sen keskus. Muita keskuksia, joissa asukasluku on yli tuhat ovat Vrbovsko (1 900) ja Ravna Gora (1 900). Begovo Razdolje, Kroatian korkeimmalla sijaitseva kylä (1 076 m) on Gorski kotarissa. Gorski kotarin asukastiheys on alhainen, mutta suurin Kroatian vuoristoisessa osassa. Vuonna 2001 noin 28 000 ihmistä asui 1 300 neliökilometriä, joka tarkoittaa, että alueella asuu noin 22 ihmistä per neliökilometri. Kielellisesti alue on hyvin monimuotoinen, sillä suhteellisen pienellä alueella voidaan kuulla kaikkia kolmea kroatian kielen päämurteista. Joissakin Gorski kotarin osissa on myös huomattava italialainen yhteisö. Geomorfisesti Gorski kotar sijaitsee karstimaatasangolla ja alueen keskimääräinen korkeus on 800 m. Korkein kohta on Bjelolasica (1 534 m) ja seuraavaksi korkein Risnjak (1 528 m). Tasanko on ilmastollinen raja rantavyöhykkeen ja sisämaan välissä. Raja Kvarnerin alueen kanssa on määritelty Mustanmeren ja Adrianmeren valuma-alueiden rajan mukaisesti.Alueen eteläistä rajaa Likan kanssa ei ole selkeästi määritelty, mutta useimmat tutkijat pitävät tietä Jasenak – Novi Vinodolski rajana ja Jasenakin asukkaat itse katsovat olevansa jossain Gorski Kotarin ja Likan välissä. Pohjoisessa Kupa-joki on Gorski kotarin ja Slovenian Dolenjskan alueen rajana. == Aiheesta muualla == * Gorski kotarin englanninkielinen kotisivu. Luokka:Kroatian maantiede
SAI KZ VII

SAI KZ VII oli tanskalaisen Skandinavisk Aero Industrin valmistama yksimoottorinen yleisilmailukone, joka teki ensilentonsa marraskuussa 1946. == Historia == KZ VII kehitettiin yhtiön aiemman KZ III:n pohjalta. Pääero edeltäjään on nelipaikkaisen KZ VII:n kaksi uutta matkustajapaikkaa. KZ VII:ssä oli myös edeltäjäänsä parempi näkyvyys ohjaamosta, etenkin taakse. Prototyyppi teki ensilentonsa 11. marraskuuta 1946, ja konetyyppi tuli sarjatuotantoon seuraavana vuonna. Silloin tehtaalla sattui tosin tulipalo, joka tuhosi 22 rakenteilla ollutta konetta. Siviilikäytössä konetyyppiä käytettiin muun muassa koulukoneena ja matkalentokoneena. Tyyppiä myytiin ulkomaille muun muassa Suomeen ja Sveitsiin. Kymmenen KZ VII -konetta toimitettiin Tanskan kuninkaallisille ilmavoimille, joka käytti koneita lentokoulutukseen vuoteen 1950. Viimeiset koneet poistettiin yhteyslentokäytöstä vuonna 1977. Ilmavoimien koneet oli alkuun varustettu 125 hevosvoiman (93 kW) moottoreilla, jotka vaihdettiin myöhemmin tehokkaampiin 145 hevosvoiman (108 kW) moottoreihin. KZ VII:n pohjalta kehitettiin vuonna 1951 esitelty, SAI:n viimeiseksi sarjavalmisteiseksi konetyypiksi jäänyt tulenjohtokone KZ X. == Säilyneet koneyksilöt == Tanskan ilmailumuseo sai KZ VII -koneen OY-AAU lahjoituksena Aerodan Aerial -ilmakuvausyrityksen Karl E. Danielsenilta. Kone on ollut pois ilmailumuseon näyttelystä restaurointitöiden vuoksi. == Tekniset tiedot == == Lähteet == == Aiheesta muualla == KZ 07 Luokka:Tanskalaiset yleisilmailukoneet Luokka:1940-luvun yleisilmailukoneet
Scania OmniExpress 320

pienoiskuva|Scania OmniExpress 320 Scania OmniExpress 320 on Lahden Autokorin ja myöhemmin Scanian valmistama linja-automalli Scania OmniExpress 360:n rinnalla. Suomessa sarjaa näkee ainakin Savonlinjalla ja U-linjoilla. 2010-luvun puolessavälissä tuli markkinoille matalalattiaversio Scania OmniExpress 320LE. Sitä valmistaa SOE Busproduction Lahden Autokori OyLn mentyä konkurssiin. Kirjaimet LE on johdettu sanoista Low Entry. OmniExpress 320
Armas Salenius

Armas Matias Salenius (sukunimi myöh. Salla, 3. lokakuuta 1887 Kuopio – 6. huhtikuuta 1956 Kuopio) oli suomalainen kirjakauppias ja suomentaja joka käytti nimimerkkiä A. S.. Ylioppilasmatrikkeli 1906 : matrikkelinumero 30643 Saleniuksen vanhemmat olivat lyseon lehtori Johan Magnus Salenius ja Johanna Gustava Langén. Hän pääsi ylioppilaaksi Kuopion lyseosta 1906. Salenius työskenteli kirjakauppa-alalla Helsingissä vuoteen 1930 saakka muun muassa Suomalaisessa Kirjakaupassa ja Akateemisessa Kirjakaupassa. Hän oli sitten Savolan kirjakaupan johtajana ja osakkaana Kuopiossa 1940–1956. Salenius oli naimisissa vuodesta 1919 Tyyni Maria Elisabet Hedmanin kanssa. == Teoksia == * Jaetaanko valtion varoja tasapuolisesti sivistystarkoituksiin : tietoja Viipurin suomalaisista ja ruotsalaisista oppikouluista ; kirj. A. S. Helsinki 1926 == Suomennoksia == * F. Walta : Maanviljelijän kalenteri ja käsikirja vuodelle 1912 ; suomentanut A. S. Tekijä, Viipuri 1912 * Sax Rohmer : Tohtori Fu-Manchu, kauhujen mies ; tekijän luvalla englanninkielestä suomentanut A. S. Minerva, Helsinki 1923, 2. painos WSOY 1941, 3. painos 1942, 4. painos 1973 (alkuteos The Mystery of Dr. Fu-Manchu) * Frank L. Packard : Yön ovilla ; englanninkielestä suom. A. S. Minerva, Helsinki 1925 * Sapper : Musta veljeskunta : teräsnyrkki Hughin uusia seikkailuja. Minerva, Helsinki 1926 == Lähteet == Luokka:Suomentajat Luokka:Vuonna 1887 syntyneet Luokka:Vuonna 1956 kuolleet
Verona (kappale)

Verona on virolaisten laulajien Koit Toomen ja Laura Põldveren esittämä kappale, jolla he edustivat Viroa vuoden 2017 Euroviisuissa. Kappale kilpaili Euroviisujen toisessa semifinaalissa 11. toukokuuta 2017, jossa se sai 85 pistettä, jäi sijalle 14 eikä päässyt finaaliin. == Lähteet == Luokka:Viron euroviisuedustuskappaleet Luokka:Vuoden 2017 euroviisuedustuskappaleet
Maastohiihto talviolympialaisissa 1932

Maastohiihdossa kilpailtiin vuoden 1932 talviolympialaisissa kahdella hiihtomatkalla. Ohjelmassa olivat miesten 18 ja 50 kilometrin matkat. Kilpailujen aikana hiihto-olosuhteet olivat vaikeat, Lake Placidin alueella oli kuiva talvi, eikä lumetusta vielä tuolloin käytetty. Menestynein maastohiihtomaa vuoden 1932 olympialaisissa oli Suomi, ennen Ruotsia ja Norjaa. == Osallistuneet maat == Maastohiihtokilpailuihin otti osaa 58 urheilijaa 11 maasta. * * * * * * * * * * * == Mitalit == == Lähteet == *
Saksan liittopäivävaalit 1998

Saksan liittopäivävaalit 1998 järjestettiin 27. syyskuuta 1998. Vaaleissa 49 947 087 äänestäjää valitsi Saksan liittopäivien 669 jäsentä äänestysaktiivisuuden ollessa 82,2 prosenttia.Election Resources on the Internet: Elections to the German Bundestag Viitattu 4.3.2017. == Tulokset == Kristillisdemokraatit kärsivät kovia tappioita, minkä vuoksi Saksaa vuodesta 1982 lähtien hallinnut liittokansleri Helmut Kohlin johtama kristillisdemokraattien ja vapaademokraattien porvarihallitus kaatui. Valtaan nousi sosiaalidemokraattien ja vihreiden koalitiohallitus, jossa SPD:n johtaja Gerhard Schröder toimi liittokanslerina ja vihreiden johtaja Joschka Fischer toimi ulkoministerinä. == Lähteet == == Aiheesta muualla == Luokka:Saksan liittopäivävaalit Luokka:Vuoden 1998 vaalit
Niconico

Niconico () on japanilainen videopalvelu, joka oli ennen nimellä Nico Nico Douga (). Palvelun nimi tarkoittaa hymyä tai hymyilemistä. https://www.wired.com/2008/05/mf-hiroyuki/?currentPage=1 Sivusto on vierailumäärissä sijalla 10 japanissa Alexan mukaan. Palvelun on kehittänyt Niwango, jonka omistaa Dwango (ks. Kadokawa Dwango). Palvelu on aloittanut vuonna 2006. == Lähteet == == Aiheesta muualla == * Niconico verkkosivusto Luokka:Videonlevityssivustot Luokka:Japanilaiset verkkosivustot Luokka:Kadokawa Dwango
Platinum Arena

Platinum Arena on monitoimiareena, joka sijaitsee Amurjoen varrella Habarovskissa, Venäjällä. Vuonna 2003 valmistuneen hallin kapasiteetti on 7200. Platinum Arena toimii KHL-seura Amur Habarovskin kotipaikkana. Luokka:Venäjän jäähallit
Rännikorpi

Rännikorpi on kylä Lappeenrannan Rutolan kaupunginosassa. Kylässä asuu noin 40 asukasta. Kylän runsaan neliökilometrin laajuinen alue sijaitsee Rännikorventien varressa. Kylälle ominaista on perinteinen omakotitaloasutus. Kylä-alueen luonnonkohteita ovat pohjoisessa osassa sijaitseva Kärjenlampi niemineen ja sen etelärannalla sijaitsevat vetiset Mustakorpi ja Huvilankorpi. Kylän itäistä puolta hallitsee Salpalinjan bunkkerit ja vanha ylivientilaitos. Mikkelintie läpäisee Kärjenlammen ja Myllylammen välisen kannaksen. Joulukuussa 2016 valmistui uusi Mikkelintien ja Kuutostien yhdistävä asfaltoitu sivuväylä Vierustie Luumäen Jurvalaan. Rännikorpi rajoittuu lännessä Kärjen kylään, etelässä Valtatie 6:n ja idässä Rutolan kyläkeskukseen (Torppakylä - Muntero). == Lähteet == Luokka:Lappeen kylät
Herbie Blash

Michael Herbie Blash (s. 30. syyskuuta 1948) on brittiläinen entinen FIA:n kilpailujen apulaisjohtaja. Hän on toiminut apulaisjohtajana Formula 1 -sarjassa vuodesta 1996 lähtien. 5. heinäkuuta 2016 Blash ilmoitti lopettavansa kilpailujen apulaisjohtajana kauden lopussa. == Aiheesta muualla == * GrandPrix.com Luokka:Formula 1 -taustavaikuttajat Luokka:Vuonna 1948 syntyneet Luokka:Englantilaiset henkilöt Luokka:Elävät henkilöt
John Walton

John Walton (8. huhtikuuta 1957 – 9. heinäkuuta 2004)Jordan remembers John Walton oli irlantilainen Minardin Formula 1 -tallin urheilutoimenjohtaja. Walton työskenteli uransa aikana myös Tolemanilla, Jordanilla, Benettonilla, Arrowsilla ja Prostilla. Minardilla hän aloitti vuonna 2002. == Kuolema == Walton kuoli perjantai iltana 9. heinäkuuta klo 23.18. lontoolaisessa St Thomasin -sairaalassa. 47-vuotiaana kuollut Walton oli saanut saman viikon maanantaina sydänkohtauksen, minkä takia hän oli joutunut sairaalahoitoon. Hän kuitenkin kuoli sairaalassa perjantaina. Kunnioittaakseen Waltonin kuolemaa talli osallistui Britannian GP:hen ilman mainoksia. Autojen kyljissä oli teksti "John Boy", jossa o-kirjaimet olivat sydämiä. Kilpailupäivän aamuna Waltonin muistoksi pidettiin hiljainen hetki. Hänen kerrotaan olleen pidetty henkilö varikolla.Minardin urheilutoimenjohtaja Walton kuoli Minardi ajaa ilman mainoksia == Lähteet == == Aiheesta muualla == * GrandPrix.com Profiili * GrandPrix.com Luokka:Formula 1 -tallien työntekijät Luokka:Vuonna 1957 syntyneet Luokka:Vuonna 2004 kuolleet Luokka:Irlantilaiset henkilöt
Deloratsepaami

Deloratsepaami (myös nimellä klordesmetyylidiatsepaami) on bentsodiatsepiinijohdannainen lääkeaine, joka on johdettu desmetyylidiatsepaamista. Sitä myydään Italiassa tuotenimilla EN ja Darumir. Kemikaali on myös diklatsepaamin ja kloksatsolaamin aktiivinen metaboliitti. Deloratsepaamilla on ahdistusta poistava, lihaksia rentouttava, hypnoottinen, ja kouristuksia ehkäisevä vaikutus. Deloratsepaamia käytetään ahdistukseen, koska sillä on pitkä puoliintumisaika, sitä käytetään myös hammaslääkärillä esilääkityksenä. Lääke annostellaan tässä tapauksessa edellisenä iltana, ennen toimenpiteitä. Lääke auttaa unensaannissa ja vaikuttaa vielä seuraavana päivänä. Sitä käytetään myös alkoholin vieroituksessa. Sivuvaikutuksia ovat esimerkiksi krapula-tyyppinen olo, sekavuus, käytöshäiriöt, ja muistinmenetys. == Lähteet == Luokka:Bentsodiatsepiinit
Nimetatsepaami

Nimetatsepaami on keskinopeasti vaikuttava hypnoottinen bentsodiatsepiinijohdannainen lääkeaine. Kemikaalin syntetisoi enimmäisen kerran Hoffmann-La Rochen tutkijatiimi vuonna 1962. Sillä on hypnoottinen, ahdistusta poistava, sedatiivinen ja lihaksia rentouttava vaikutus. Nimetatsepaami ehkäisee myös kouristuksia. Sitä myydään 5mg tabletteina tuotenimillä Erimin ja Lavol. Nimetatsepaamia markkinoidaan yleensä lyhytaikaiseen käyttöön vaikeaan unettomuuteen potilailla, joilla on vaikeuksia vaipua uneen ja joilla esiintyy kesken unen heräilyä öisin. Sen japanilainen valmistaja Sumimoto Japan on lopettanut Erminin valmistuksen marraskuussa 2015. Potilaille, jotka ovat käyttäneet Eriminiä, on siirrytty käyttämään muita bentsodiatsepiineja kuten etitsolaamia tai flunitratsepaamia. Kemikaali on kaikkein nopeavaikutteisin oraalisesti annosteltava bentsodiatsepiini, ja hypnoottiset vaikutukset tulevat esiin tyypillisesti 15–30 minuutin sisällä lääkeannoksen ottamisesta. Se hajoaa elimistössä nitratsepaamiksi, jota käytetään myös unilääkkeenä. Nimetatsepaami on myös pitkävaikutteinen lääkeaine. Nimetatsepaamilla on voimakas riippuvuuspotentiaali. == Lähteet == == Aiheesta muualla == *PubChem: Nimetazepam *Toxin and Toxin Target Database (T3DB): Nimetazepam *Kyoto Encyclopedia of Genes and Genomes (KEGG): Nimetazepam *ChemBlink: Nimetazepam Luokka:Bentsodiatsepiinit Luokka:Unilääkkeet
Et al.

et al. () on latinankielinen lyhenne, joka tarkoittaa suomeksi ”ja muut” tai ”ynnä muut” ja jota vastaa lyhenne ”ym.” == Lähteet == Luokka:Lyhenteet Luokka:Latinankieliset fraasit
Valpuri Urpiainen

Valpuri Urpiainen (k. 1692) tuomittiin kuolemaan avionrikkomuksesta Suomessa 1600-luvulla. Oikeudenkäynti on ollut historiallisen tutkimuksen kohteena. Valpuri Urpiainen oli talonpoikaisen Matti Kotilaisen vaimo Pielisjärvellä. Mies oli valittu mieromieheksi eli viemään pitäjäläisten valitus raskaasta verotuksesta kuninkaan kuultavaksi Tukholmaan. Matkat kestivät kauan ja Kotilainen oli tehtävässä kaikkiaan neljä kertaa. Toiselta matkaltaan palatessaan Matti sai tietää vaimonsa maanneen talon rengin kanssa ja tulleen raskaaksi. Säilyneiden asiakirjojen mukaan Valpuri oli puolustautunut sanoen: ”Se kuin isännän sijaan jätetään, se isännän työtä tekee.” Valpuri lähti tapauksen johdosta kotitilalta ensin Venäjälle ja sen jälkeen Sotkamoon. Synnytettyään pojan hän asettui asumaan vanhempiensa luo. Matti haki eroa ja sai sen samana vuonna 1689. Valpuri Urpiainen yritti palauttaa kunniaansa talvikäräjillä 1691. Suotuisan päätöksen sijaan tuomari totesi hänen syyllistyneen kaksinkertaiseen huoruuteen ja tuomitsi hänet kuolemaan. Tuomiot raskaimmista rikoksista alistettiin Turun hovioikeuden vahvistettaviksi ja Valpuri vietiin käräjiltä kruunun tyrmään odottamaan oikeuden lopullista päätöstä. Valpurin lopullista kohtaloa ei tiedetä, koska Turun hovioikeuden arkistot tuhoutuivat palossa 1827. Kaksinkertainen huoruus oli kuitenkin niin raskas rikos, että hovioikeus jätti kuolemantuomion usein voimaan. Valpuri Urpiainen todennäköisesti mestattiin vuoden 1691 tai 1692 aikana. Hänen miehensä Matti Kotilainen karkotettiin samoihin aikoihin maanpakoon kruunua vastaan niskoittelusta Ruotsin Pommeriin, missä hän luultavasti kuoli pian tämän jälkeen. == Lähteet == * === Viitteet === == Kirjallisuutta == * Luokka:Pielisjärvi Luokka:Suomalaiset teloitetut Luokka:Vuonna 1692 kuolleet Luokka:1600-luvulla syntyneet
Kaituozhe

Kaituozhe on kiinalainen pienten kiinteän ajoaineen kantorakettien perhe. China Aerospace Science and Technology Corporationin (CASC) rakentama rakettiperhe perustuu mannerten väliseen ballistiseen ohjukseen Dongfeng 31. == Kaituozhe-1 == Kaituozhe-1:n (KT-1) koelaukaisuja tehtiin 2002 ja 2003. Näistä jälkimmäinen onnistui jossain määrin. == Kaituozhe-2 == === Kaituozhe-2 === Kaituozhe-2:n ensimmäinen vaihe perustuu DF-31:een. Toinen ja kolmas vaihe ovat tätä pienempiä. Raketin kapasiteetti on 300 kg LEO:lle ja 200 kg 700 km:n SSO:lle. Kaituozhe-2:n ensilento suoritettiin 23:45 UTC 3. maaliskuuta 2017 Jiuquanin avaruuskeskuksesta. Hyötykuormana oli TK-1 Tiankun, CASC:in kehittämä kokeellinen satelliitti. === Kaituozhe-2A === Kaituozhe-2A:n ensimmäinen vaihe perustuu DF-31:een lisättynä kahdella DF-21-pohjaisella boosterilla. Toinen vaihe on halkaisijaltaan ensimmäistä vastaava. Kolmasvaihe on vastaava kuin Kaituozhe-2:ssa. == Lähteet == Luokka:Kantoraketit Luokka:Kiinan avaruustoiminta